PELASTUKSEN SOFAR
Kuolleenmeren kääröt. Ne löydettiin vahingossa vuonna 1947.
Löytäjä oli beduiinipaimen, joka kadotti vuohensa yhteen luolista.
Etsiessään vuohta hän löysi nuo suurenmoiset kääröt.
Niitä pidetään 1900-luvun tärkeimpänä arkeologisena löytönä.
Miksi? Mitä ne ovat ja mikä on niiden merkitys?
Niin, mitä nuo voimalliset kääröt ovat?
Ne ovat suunnattoman merkittäviä.
Liittyykö lähellä sijaitseva Qumran kääröihin?
Onko niillä mitään yhteyttä Herraamme ja Vapahtajaamme, -
Jeesus Nasaretilaiseen, Jeshua Hamashiachiin?
Shalom, shalom Tel Avivista Israelista! Tervetuloa ohjelman pariin!
Tuomme teille totuutta Israelista ja maailmasta Raamatun vinkkelistä.
Erottelemme faktan fiktiosta. Kuulet totuuden Kuolleenmeren kääröistä.
Ensin Sagi tarjoilee uutiskatsauksen Israelin tapahtumiin.
UUTISKATSAUS ISRAELISTA
Kiitos, Jacob ja Elisheva! Tervetuloa uutiskatsauksen pariin!
Kerromme uutisia kristillisestä näkökulmasta. Olen Sagi Cohen.
Äskettäin paljastui, että Isisillä on arabien hallinnoimia soluja Israelissa.
Kävi ilmi, että näiden Isis-terroristisolujen johtajina -
olivat juristi, lääkäri ja farmaseutti.
Kun vaikutusvaltaiset ihmiset lyöttäytyvät Isisin kanssa, -
ymmärrämme, ettei kyse ole sodasta Israelin miehitystä tai sortoa vastaan -
vaan uskonnollisesta ideologiasta, -
joka haluaa islamilaisen valtion Lähi-itään.
2. Kor. 11:ssä kirjoitetaan: -
"Eikä ihme; sillä itse saatana tekeytyy valkeuden enkeliksi. Ei ole siis paljon,
jos hänen palvelijansakin tekeytyvät vanhurskauden palvelijoiksi, -
mutta heidän loppunsa on oleva heidän tekojensa mukainen."
Isis piiloutuu juutalaisten keskuuteen tekeytyen palestiinalaisiksi.
Rukoilkaa rauhaa Jerusalemille ja Israelille näinä vaikeina aikoina.
Jacob ja Elisheva, olkaa hyvä.
Kiitos, Sagi. On hyvä tietää nuo kaikki asiat.
Hiljattain meillä täällä Israelissa oli vieras Saksasta, Alexander Schick.
Hän on perehtynyt Raamatun arkeologiaan.
Hän on kirjoittanut kuusi suosittua kirjaa aiheista, -
kuten Kuolleenmeren kääröjen histo- ria, Raamatun historia ja Jerusalem.
Hän on vuosien ajan tuonut ryhmiä Pyhään maahan.
Hän suostui tulemaan studioomme puhumaan Kuolleenmeren kääröistä.
Kiitos, Herra! - Kiitos, Alexander.
Alexander on vuosien ajan etsinyt totuutta Kuolleenmeren kääröistä.
Hän osaa kertoa aiheesta valaisevasti. Siirrytäänpä nyt haastatteluun.
Meillä on tänään vieras Saksasta, Alexander Schick.
Hän on täällä kertomassa meille Kuolleenmeren kääröistä.
Kiitos, että tulit tänne. - Tämä on ilo. Kiitos kutsusta.
Tahdon teidän tietävän, -
että Alexander on Kuolleenmeren kääröjen johtavia asiantuntijoita.
Miksi Kuolleenmeren kääröt ovat niin merkittävät?
Mikä niissä on niin erityistä ja suunnattoman tärkeää?
Miksi kaikki kohisevat niistä?
Ensinnäkin niitä pidetään suurena mysteerinä. - Pidämme mysteereistä.
Niistä sepitellään kaikenlaisia satuja ja legendoja. Ovat muka salaperäisiä.
Niihin ei liity minkäänlaista mysteeriä.
Kääröt ovat tärkeitä siksi, että tämä on vanhin juutalainen tekstilöytö.
Aiemmin 1900-luvulla oli löydetty vain yksi tekstikokoelma Kairosta -
Ben Esran synagogasta. Sieltä löytyi satoja fragmentteja.
Ne ovat nyt Cambridgessa. Ne ovat fragmentteja 500―600-luvuilta.
Alkuperäisiä muinaisheprean tekstilöytöjä ei ollut, -
ainoastaan joitakin hautakiviä.
Yhtäkkiä Kuolleeltamereltä löydettiin tekstejä -
luolista Jerikon läheltä Kuolleenmeren läntisen rannan tuntumasta.
Luolista löytyi kääröjä vanhalta ajalta.
Se oli täysin uutta. Näin vanhoja tekstejä ei ollut aiemmin löytynyt.
Vanhimmat kääröt ovat peräisin 100- ja 200-luvuilta ennen Kristusta.
Siksi tekstit ovat niin kuuluisia.
Aluksi tietysti pohdittiin, -
sisältävätkö tekstit tähän asti salassa pysyneitä salaisuuksia Jeesuksesta.
Nehän olivat olemassa jo Jeesuksen aikaan.
Siitä syystä niihin liittyy myyttejä ja legendoja.
Mutta ensinnäkin se oli suuri, beduiinin tekemä löytö.
Hän salakuljetti tavaroita Jordaniasta brittialueelle, -
jota silloin kutsuttiin Palestiinaksi.
Vuohet karkasivat häneltä. Hän etsi niitä luolista. Heitteli niihin kiviä.
Hän toivoi kuulevansa määkymistä.
Sitä ei kuulunut. Sen sijaan kuului ruukun särkymisen ääni.
Paimen meni sisään luolaan ja näki ruukut.
Hän pettyi, kun niissä ei ollutkaan hopeaa, kultaa eikä aarteita.
Oli vain muumioituneita kääröjä.
Hän otti ne mukaansa ja myi ne muutamalla dollarilla tietämättä, -
mitä ne olivat. Jotkin kääröt päätyivät tutkijoiden käsiin.
He tunnistivat ne löydöksi, jonka tekee vain kerran elämässään.
Aiemmin ei ollut löytynyt näin vanhoja kääröjä.
Se on mahtava tarina. - Pyhän maan suurimpia.
Yksi niistä. Jeesus on tärkein. - Hyvä on, arkeologisista tarinoista.
Suurin arkeologinen tarina.
Kääröjen tarina voimallinen. Paimen menee etsimään vuohtaan -
ja löytää jotakin äärimmäisen tärkeää ja historiallista.
Se auttaa ihmisiä ymmärtämään, -
miten aito on Raamattu, jota luemme.
Miten ne päätyivät luoliin?
Miten kääröt päätyivät luoliin niin kauan aikaa sitten historiassa?
Kotonasi et laita kirjoja luolaan.
Säilytät niitä kirjastohuoneessa tai vastaavassa. - Miten siinä kävi niin?
Qumranissakin oli kirjasto, mutta roomalaiset hyökkäsivät vuonna 68.
He tuhosivat kaiken.
On keskusteltu, keitä Qumranissa asui. Uskon, että he olivat essealaisia.
Se oli vahva uskonnollinen juutalainen ryhmä Jeesuksen aikoihin.
Heillä oli suurenmoinen kirjasto.
He piilottivat kääröt ennen sotilaiden tuloa. - Ennen roomalaisten tuloa.
Kääröjä oli kätketty 11―12 luolaan.
Miten Israel sai hankittua kääröt?
Kääröt joutuivat hajalleen. Juutalainen tutkija Sukenik osti joitakin kääröjä.
Kääröistä osan osti eräs arabi, -
joka vei ne USA:han ja kauppasi niitä 250 000 dollarilla.
Sukenikin poika Jigael Jadin oli siihen aikaan Yhdysvalloissa.
Hän tiesi, että isä ei ollut pystynyt ostamaan kaikkia kääröjä.
Isän ostamia kääröjä säilytettiin Heprealaisessa yliopistossa.
Israelin valtio halusi itselleen kääröt, jotka olivat arabien hallussa.
Arabit eivät tietenkään ikinä olisi myyneet kääröjä israelilaisille.
Kääröt olivat nimittäin jo silloin Israelin ja arabien konfliktin ytimessä.
Israelilaiset voisivat näet sanoa: -
"Miksi keskustelemme siitä, kuka omistaa maan? Lue kääröt!
Onko se arabiaa vai hepreaa? Hepreaa, esi-isiltäni. Maa on meidän.
Asiasta on turha edes keskustella."
Jadin hankki välimiehen ja maksoi 250 000 dollaria.
He saivat kääröt.
Ne toimitettiin diplomaattilähetyksenä.
Niitä ei lähetetty yhdessä, koska ne olivat niin arvokkaita.
Monet sanovat, että Vatikaani etsi kääröjä, mutta se ei ole totta.
Pelättiin, että arabit anastaisivat kääröt -
Lähi-idän konfliktin takia.
Kääröt pystyttiin sitten lukemaan.
Jumala oli koonnut kaiken ihmeellisesti meitä varten.
Millainen vaikutus niillä on meihin, kun luemme Vanhaa testamenttia -
ja tutkimme sitä?
Miten kääröt auttavat meitä siinä, vai auttavatko ne?
Varhaisimmat Vanhan testamentin täydelliset kopiot ― kaksi kappaletta ―
olivat noin vuoden 1000 tienoilta.
Se oli ristiretkiaikaa.
Jesaja eli noin vuonna 700 eKr.
Kuuluisa Jesajan käärö, johon voi tutustua Kirjan pyhäkössä Israelissa, -
on ajoitettu vuoteen 150 eKr.
Käärö, vaikka se ei ole alkuperäinen käsikirjoitus, -
on 1 100 vuotta vanhempi kuin teksti, -
jonka perusteella Raamattu on käännetty.
Kuinka moni ihminen ehti kopioida tekstin tuhannen vuoden aikana?
He kirjoittivat omin käsin musteella.
Heillä oli kynänvarsi.
He kopioivat jokaisen virkkeen, sanan ja kirjaimen.
Jos tekisit sen, en uskoisi, että kopio on täydellinen. - Ei varmasti.
Vaikka oletkin mukava mies. Sen täytyisi olla täynnä virheitä.
Luolasta 1 löytyi ensimmäisenä täydellinen Jesajan kirjan käärö.
Siinä on Jesajan kaikki 66 lukua, ensimmäisestä virkkeestä viimeiseen.
Sitä verrattiin masoreettiseen tekstiin. Tulos oli hämmästyttävä!
Kääröt ovat yli tuhat vuotta vanhempia. Sanoma on sama.
Sama teksti, ei mitään muutoksia.
Professori Hunzinger sanoisi: -
"Vanhan testamentin luotettavuus näyttäytyy aivan uudessa valossa, -
koska kopioijille täytyy antaa kiitettävä arvosana."
Lukuun ottamatta mitättömiä asioita jäljennös on uskomattoman tarkka.
Kiitos Herralle! - Nimenomaan. Hämmästyttävää.
Miten vanha on vanhin teksti?
Monet luulevat, että Jesajan käärö on vanhin, mutta se on vuodelta 150 eKr.
Vanhin on 2. Mooseksen kirjan kopio vuodelta 250 eKr.
Keiden uskot asuneen Qumranissa?
Tutkijat kiistelevät siitä, keitä Qumranin asukkaat olivat.
Uskon heidän kuuluneen ryhmään, jota Josephus kutsuu essealaisiksi.
Me pidämme fariseuksia tiukkoina.
Essealaiset pitivät heitä lepsuina. "He eivät piittaa laeista."
Essealaiset olivat paljon tiukempia.
He menivät autiomaahan asumaan. Heidän yhteisökeskuksensa oli siellä.
Josephus sanoi, että he levittäytyivät koko maahan.
Heillä oli oma korttelinsa Jerusalemissa, essealaiskortteli.
Heidän historiassaan on monia kristin- uskon alun kannalta kiintoisia asioita.
Sitten tärkein kysymys. - Mikä se on?
Mainitaanko Kuolleenmeren kääröissä Jeshua, Jeesus?
Yhdessäkään käärössä ei mainita Jeesus Nasaretilaista henkilönä.
Ei myöskään Johannes Kastajaa, Paavalia eikä Jaakobia, -
koska tekstit on kirjoitettu ajalla 200-luku eKr. ― vuosi 0.
Se on tärkeää. - Jesaja on pääasiallinen.
Ei. Pääasiallisia ovat 5. Mooseksen kirja, Psalmit ja Jesaja.
Se on mielenkiintoista. Jos lukee Uutta testamenttia, -
mihin kirjoihin Jeesus viittasi eniten? 5. Moos. kirja, Psalmit ja Jesaja.
Jeshuaa ei siis mainita Kuolleenmeren kääröissä.
Mutta mikä vaikutus kääröillä on Uuteen testamenttiin? - Iso vaikutus.
Nämä juutalaiset tekstit tekevät meistä silminnäkijätodistajia Jeesuksen ajalle.
Joitakin asioita Uudesta testamentista ymmärtää paremmin, -
kun tuntee Qumranin tekstit.
Hyvä esimerkki on Jeesuksen Vuorisaarna.
Jeesus sanoi: "Olette kuulleet sanotuksi vanhoille: -
Rakasta lähimmäistäsi ja vihaa vihamiestäsi."
Sama käsky löytyy Vanhasta testamentistakin.
Vanhan testamentin suurin käsky on rakastaa lähimmäistä.
On pohdittu, mistä Jeesus puhuu. Keitä ovat nämä "vanhat", -
joille näin sanottiin? Missä niin lukee?
Sitten löytyi niin kutsuttu "yhteisökäärö".
Siinä oli kerrottu säännöt, joita uuden tulokkaan odotettiin noudattavan.
Se on vakava vala.
Kun joku liittyi yhteisöön, hän vannoi rakastavansa ryhmään kuuluvia -
ja vihaavansa kaikkia, jotka eivät kuulu ryhmään.
Tässä siis on ensimmäistä kertaa juutalainen lahko, -
joka käskee rakastamaan lähimmäistä ja vihaamaan ryhmän ulkopuolisia.
Nyt ymmärtää paremmin Jeesuksen sanat: -
"Jos rakastaa vain omaan ryhmään kuuluvia, -
on samanlainen kuin fariseukset ja muut. Mutta minä sanon teille: -
rakastakaa vihamiehiänne, rukoilkaa vihamiestenne puolesta, -
siunatkaa vihamiehiänne."
Sen lisäksi, että Hän kehottaa rakastamaan lähimmäistä, -
Hän sanoo: "rakastakaa vihamiehiänne". Tämä oli niin uutta, -
että he sanoivat: "Emme ole kuulleet, että kukaan rabbi puhuu näin."
Tärkeää on, että muinoin oli juutalaisryhmä, -
joiden laki käski vihaamaan vihamiestä.
Uskon heidän olleen kuuntelemassa, kun Jeesus saarnasi.
Jeesus sanoi heille: "Jos teette näin, ette ole parempia kuin fariseukset."
Sen täytyi olla kauheaa essealaisille, -
sillä he eivät pitäneet fariseuksia edes juutalaisina.
Heidän mielestään nämä eivät noudattaneet lakia kuin olisi kuulunut.
Essealaiset olivat äärimmäisen tiukkoja käskyjen suhteen.
Avaapa jälleen Jesajan kirjasta luku 40 ja jae 8.
Se on minusta tärkein Kuolleenmeren kääröihin liittyvä jae.
Kääröt olivat olleet kätkössä luolassa 2 000 vuotta. Jumala varjeli niitä.
Raamatussa on jae, että Jumalan sana pysyy iankaikkisesti. Jes. 40:8.
Kuuluisa käärö, joka löytyi.
Tämä jae sopii todella hyvin todellisuuteen.
"Ruoho kuivuu, kukkanen lakastuu, -
mutta meidän Jumalamme sana pysyy iankaikkisesti."
Sana pysyy iankaikkisesti.
Hän vaikutti niin, että kääröt pantiin meitä varten ruukkuihin ja luoliin -
Qumranissa, autiomaassa. Paimen löysi ne.
Jumala auttoi meitä laittamaan fragmentit oikeaan järjestykseen, -
jotta voimme lukea tekstin ja nähdä, että Raamattu on luotettava. Upeaa!
Jumalan Sana saakoon tahtonsa läpi kaikkien teidän elämässä.
Kantakoon se hedelmää. Jumala teitä siunatkoon, missä ikinä olettekin, -
kun seisotte muurinaukossa Israelin kanssa.
Jumalan siunausta ja shalom! Kiitos paljon! - Shalom, shalom!
Alexander, kiitos, että tulit. - Herra Jacob.
Kiitän Jumalaa Alexander Schickistä.
Mielenkiintoista! Kuka arvasikaan, että oli niin paljon opittavaa -
näistä muinaisista teksteistä -
ja että ne ovat niin tärkeitä uskomme kannalta.
Aivan. On ihmeellistä, että nämä muinaiset tekstit löydettiin.
Tiedämme, että se, mihin uskomme, on totuus, -
mutta maailmakin sai nyt historiallisia todisteita. Se on suuri siunaus.
Se on valtava siunaus. Minun on pakko sanoa tämä.
Todistamme Israelin kaduilla ja kerromme evankeliumia.
Etenkin juutalaiset kunnioittavat syvästi tällaisia asioita.
Tuomme esiin sitä, -
että nämä Jesajan mahtavat profetiat ovat todellakin esillä -
Israelin museoissa. Nuo kääröt.
Se on voimallinen todiste, joka puhuu Raamatun luotettavuuden puolesta.
Se löytyi noista luolista.
Se on taas yksi syy lisää uskoa, että Jeshua on Messias. - Aamen.
Rukoillaan, että Jumala vetää tämän tekstilöydön kautta ihmisiä puoleensa.
Rukoillaan myös juutalaiskansan puolesta Pyhässä maassa, -
että Jumalan lupaukset täyttyvät päivinämme. Rukoillaan myös rauhaa.
Isä, tulemme eteesi tässä hetkessä kiitos sydämessämme.
Ihmiset ovat todellakin nälkäisiä kuulemaan totuuden ja Sanasi.
Kuten Aamos sanoo, ei leivän nälkää eikä veden janoa vaan sanan nälän.
Rohkaise Herran ruumista tässä maassa ja koko maailmassa, -
niin etteivät ihmiset häpeäisi evankeliumia, -
vaan nousevat sekä kertovat ja julistavat evankeliumia -
ja esittävät sen sellaisena kuin se todella on.
Ei vesittyneenä eikä avaimena vaurastumiseen.
Kun julistamme, anna ihmisten tietää, että kun kutsumme heitä uskoon, -
kutsumme heitä seuraamaan Jeshuaa Hänen jalanjäljissään.
Anna meidän julistaa evankeliumia sellaisena kuin se todella on.
Herra, anna anteeksi, kun esitämme evankeliumin vesittyneenä.
Kun esitämme evankeliumia, jossa pääosassa on vaurastuminen -
ja ruusuilla tanssiminen.
Sitä luulee, että elämässä saa sitä ja tätä vaurautta.
Suo meidän olla niitä, jotka esittävät evankeliumin niin, -
että ihmiset laskisivat, mikä on Jeshuan seuraamisen hinta.
Anna uskallusta ja rohkeutta, -
viisautta ja sydämen kaipuuta jokaiselle pyhälle, -
niin että he nostavat evankeliumin, jonka olet uskonut meille.
Että jatkaisimme apostolien perintöä emmekä häpeäisi evankeliumia.
Vaikuta, että ihmiset vastaisivat -
evankeliumiin, jota kertoisimme päivittäin, pyydän.
Suo meidän käyttää joka tilaisuus hyväksi evankeliumin jakamisessa.
Siunaa veljiäni ja sisariani, missä ikinä he ovatkin maailmalla. Siunaa.
Pyyhi pois kyyneleet ja suru. Anna tilalle suuri ilo.
Kuulkoon jokainen pienen hiljaisen äänesi.
Seuratkoot he Sinua ja tuokoot Sinulle kunniaa.
Haluamme kirkastaa Sinua, Isä, teoillamme, käytöksellämme, -
asenteillamme ja vaelluksellamme siinä rakkaudessa, -
jossa Jeshua vaelsi. Jumala on rakkaus.
Muistakaa katsoa ohjelma ensi kerralla.
Israelin Jumala, joka varjelee Israelia, -
olkoon kanssanne.
Muista seisoa muurinaukossa Israelin puolesta.
Shalom, shalom ja... Miten olisi pyhä suudelma?
Pyhä suudelma. Rakastamme teitä todella.
JUUTALAISELLE ENSIN, KESÄ 2015
Olen Mazzen Warra, syntyjäni Israelista Ramallah'sta.
Olen palestiinalainen arabikristitty.
Elän Yhdysvalloissa ja olen varttunut siellä.
Tahdon sanoa, että täällä Israelissa -
israelilaiset olivat hyvin avoimia minua kohtaan.
He osoittivat minulle rakkautta. Koen olevani hyvin siunattu.
Israelissa on ollut mahtavaa. Tällä on ollut suuri vaikutus elämääni.
Olen saanut lisää voittoja.
Israelissa hasidijuutalaiset ovat hyvin uskonnollisia.
Heidän kanssaan on vaikea keskustella.
Pääsin kuitenkin keskustelemaan hasidijuutalaisen kanssa kadulla, -
kun palvelimme ja julistimme evankeliumia. Hän oli hyvin avoin.
Kerroin hänelle olevani palestiinalais- kristitty, joka rakastaa Israelia.
Aiemmin kivitin juutalaisia ja osoitin mieltä: "Kuolema juutalaisille!"
Kun kerroin rakastavani Aabrahamin, Iisakin ja Jaakobin Jumalaa, -
hän halasi minua. Se oli minulle tosi iso juttu.
Se osoitti, että voin olla Jumalan käytössä, kun kerron elämästäni -
ja evankeliumia Jeshuasta.
Kun aloin seurata Jeshuaa, -
aloin lukea Vanhaa testamenttia ja ymmärtää, -
että juutalaiset ovat Jumalan valittu kansa ja Hänen silmäteränsä.
Että he ovat valittu kansa.
1. Moos. 12:ssa Jumala lupasi siunata Israelin siunaajia -
ja kirota sen kiroajat. Käsitin, -
että rakastamalla ja siunaamalla juutalaiskansaa -
pääsen osalliseksi heidän maataan. Se on siunaus.
Nyt minulla on paljon rakkautta ja iloa täällä Israelin maassa, -
kun kerron elämästäni ja Jeshuan sanaa Israelin kansalle.
En ole ikinä aiemmin kokenut tällaista rakkautta täällä Israelin maassa.
Olen täynnä iloa. Juutalaiset ja tämä maa ovat kahmaisseet minut syliinsä.
Tahdon vielä sanoa, että minun oma kansani hyljeksii minua, -
mutta Israelin kansa ei hyljeksi minua. Olen todella siunattu.
Sydäntäni pakahduttaa, kun saan olla täällä.
Toivottavasti saan vielä joskus asua tässä maassa -
ja tuoda sovitusta juutalaisille ja arabeille.
Keksimme, miten voisimme yhdessä muuttaa Israelin kansan.
Kaikki eivät voi itse tulla tänne -
julistamaan ilosanomaa, -
mutta yhdessä voimme lähettää viisi tai kymmenen ihmistä.
Room. 10:13―15: "Sillä 'jokainen, joka huutaa avuksi Herran nimeä, -
pelastuu'. Mutta kuinka he huutavat avuksensa sitä, johon eivät usko?
Ja kuinka he voivat uskoa siihen, josta eivät ole kuulleet?
Ja kuinka he voivat kuulla, ellei ole julistajaa? Ja kuinka kukaan -
voi julistaa, ellei ketään lähetetä?"
Voit lahjoittaa minkä summan tahansa.
Kun lähetät tänne julistajan ja hän alkaa julistaa, -
israelilaiset kuulevat, uskovat ja pelastuvat.
Jos 120 ihmistä lahjoittaa 25 dollaria, julistaja pääsee matkaan.
Jos 30 ihmistä lahjoittaa 100 dollaria, julistaja pääsee matkaan.
Voitte lähettää ihmisiä Israeliin julistamaan evankeliumia.
Voiko Israelin kansa pelastua?
Uskomme, että Jumala haluaa johdattaa Israelin takaisin luokseen.
Siinä Hän haluaa käyttää sinua.
Se voi näyttää mahdottomalta, -
mutta juuri siksi pyydämme teitä toimimaan yhdessä, -
jotta Israel löytäisi Jumalan.
Auta meitä julistamaan evankeliumia juutalaisille.
Suomennos: Marianne Tenetz